OpenLLM-France/wikimedia huggingface dataset:
# Buhe burhudus Sant Isidor

| ◄ Er plahig Marion | Buhé burhudus Sant Isidor | Ur voez ha n’en des chet groeit un chanj vad  ► |
* 1. — Cheleuet hag e kleuehèt
* Ur ganen a nehué sawet ;
* 2. — Ur ganen a nehué sawet
* Eid inourein un dén parfœt.
* 3. — Isidôr e oé labourér,
* Servitour bras én ur manér.
* 4. — Er mehuel oé én ti guet-ou
* En hum glemé bras a nehou.
* 5. — « — Er mæstig quér n’er gouiet quet :
* « Isidor doh ne labour quet.
* 6. — Hed enn eu ben en dès nen dé,
* « Ne hra quin nameid pedein Doué
* 7. — « Lahet é d’ein mé men divréh
* « Ê hobér labour én é léh.
* 8. — « — Nen dé quet aveid pedein Doué,
* « Isidor, en hou kôpran mé ;
* 9. — « Mæs eid secour me mehueleu
* « De labourat doar em farkeu.
* 10. — « — Me mœstig quér, ne fachet quet,
* « Ahoel quent m’hou pou me hleuet :
* 11. — « Perpet, el ur guir servitour,
* « E mès eid oh groeit me labour
* 12. — Laret t’ein hoah petra gobér
* « Ha ne vankein quet t’em devér.
* 13. — En ternoz vitin, pe sawas,
* Bet ean davaiet t’er park bras ;
* 14. — D’er park bras é oé davaiet
* Aveid distonn doareu kalet.
* 15. — Ê vœstr e hias, hemb gout tehou,
* De dal er harh eid kuh doh t’hou.
* 16. — De dal er harh aveid guélet
* Mar en devehé labouret.
* 17. — Pe sonas er hloh d’en ovren,
* Isidor e lauskas é den.
* 18. — Isidôr e lauskas é den
* Aveid hum lakat é peden.
* 19. — Aveit hum lakat é péden,
* Ar ben é zeuhlin ér hrien.
* 20. — Mœs ag en nean, ô tra souéhus,
* É tichen deu él liguernus :
* 21. — É dorn unan oé ur halpren,
* É dorn en aral ur ioualen.
* 22 — É dorn en aral ur ioualen.
* Eid lakat te guerhet en den.
* 23. — Er mœstr, pe huélas kement-sé,
* E hanawas er huirioné,
* 24. — « — N’en dé quet un dén é groeç Doué,
* « E flatei Isidôr d’ein mé.
* 25. — Mœs un dén fal, lan a ivi,
* « Un dén karguet a jalousi.
* 26. — « Isidôr e hra é labour :
* « Eid-on n’em dès guèl servitour :
* 27. — « Isidôr gued Doué zou karet,
* « Me garehé er goarn perpet.
* 28. — Nezen é has er mœtr d’er guér,
* El un dén trompet, é kolér.
* 29. — Ag er park Isidor ehué,
* E zas d’er guér, ar dro kreisté.
* 30. — El mé té d’er guèr gued é den,
* É vœstr e hias en é arben.
* 31. — É vœstr a bêlan m’er guélas,
* Ar é zeuhlin en hum daulas.
* 32. — « — Me mehuel Isidôr, pardon.
* « Pardon a grezig me halon.
* 33. — « — Ya, me mœstr m’hou pardonou,
* « Hui ha kement e hoal gonzou.
* 34. — Isidôr dén just ha santel,
* E viwé pur avel un él.
* 35. — Liès dré bedenneu gredus,
* É hras memb œvreu burhudus.
* 36. — Pe oé tueman de greiz en œst,
* Ean e dorré séhet é vœstr.
* 37. — Tri zaul ar en doar a pe skoé,
* Ur gaër a fetan e sawé,
* 38. — Ur gaër a fetan e sawé,
* Hag er mœstr é hoalh e ivé,
* 39. — « — Me mœstr karet, d’oh me feden,
* «  Doué é zigass t’oh deur mamen.
* 40. — « Keméret ur huéren argand,
* « Ivet ke ne vehet koutant.
* 41. — Pe oé torret séhet er mœstr,
* Er fetan gaër e hié de hesk.
* 42. — Mén ma chapel sant Isidôr ?
* En un inizen bras, ér mor.
* 43. — Én un inizen tost de Spagn,
* Ha pêl mat t’oh en Allemagn.
# Buhe burhudus sant Matelin

| ◄ Mari-Madelén e chanj buhé | Buhé burhudus sant Matelin | Mab ur prins bras galuet de chervij Doué  ► |
* 1. Sant Matelin oé bihanik,
* Ne oé hoah meit ur hroaidurik.
* 2. N’en doé quet deuzeg vlai fournis,
* Pe oé hanüet dén a Ilis.
* 3. Dén a Ilis pe oé hanüet,
* É has de valé dré er ded.
* 4. Dré er bed é has de valé,
* Aveit gobér inourein Doué.
* 5. É Rom é oé ur plah iouank,
* Merh de Vaximian en tirand.
* 6. Ged en diaul é oé pozitet,
* Hi dipozitein n’hellent quet.
* 7. Hé zad e oé ur sorsér bras,
* Ha ne hré ket kement a gas.
* 8. Dré sorsereah ha dré vaji.
* É kredé mat guèlat tehi.
* 9. Mœz kaêr en dès gobér maji
* En diaul ne lam ket a nehi.
* 10. Á la fln en diaul e gonzas ;
* Dré guenneu er plah e laras :
* 11. — « N’en dès sorsér na sorseréz
* « E hellou me scarhein ér méz.
* 12. « Meit un dén e zou dré er bed :
* « Sant Matelin é ma hanùet.
* 13. « Sant Matelin é ma hanùet,
* « Hag ar er mor pél ambarket. »
* 14. Er honzeu-zé a pe gleuas,
* En tirand oé én ankin vras.
* 15. Ean oueit a scriüet ul lihér
* D’er sant de zonet bean d’er gér.
* 16. Lihér get-ou pe arriüas,
* É oé ataü ar er mor bras.
* 17. En diaul e saüas un tampest,
* Ér mor aveit sôlein el lestr.
* 18. Sant Matelin e oé kousket,
* Ha ne gleué tourmant erbet.
* 19. Mæz é ziscipled, én danjér,
* E gri el tud én dézespoér.
* 20. — « Matelin, hun mestr, dihunet,
* « Pe tremant é omb rah collet. »
* 21. Sant Matelin, pe zihunas,
* E huél er vag én danjér bras.
* 22. Stouiet ged gred ha dévotion,
* Ean a bedas Doué a galon.
* 23. Doué a galon en dès pedet ;
* En tempest e zou arsaüet.
* 24. Ér gér a Rom pe arriüàs,
* Vertu sin er groéz e daulas.
* 25. Dré er vertu a sin er groéz.
* Ean e scarhas seih diaul ér méz.
* 26. Ean e scarhas seih diaul ér méz :
* E lakas er plah én hé éz.
* 27. E nemb en dès péhèdeu bras,
* Ne zeliant ket koll couraj.
* 28. Déent, ged kœ bras én ou halon,
* De Quistinic de glah pardon ;
* 29. De Quistinic de glah pardon
* Doh sant Matelin er patron.
* 30. Déent t’en eilved sul a viz Mai,
* Pardon sûr ou dou a nehai.
# Chansons et danses des Bretons/Bal (1)

| ◄ Ronde | Bal | Contredanse ► |
# Chansons et danses des Bretons/Bal (10)

| ◄ Bal | Bal | Bal ► |
# Chansons et danses des Bretons/Bal (11)

| ◄ Bal | Bal | Bal ► |
# Chansons et danses des Bretons/Bal (2)

| ◄ Ronde | Bal | Bal ► |
# Chanson de Noces

| ◄ Ar Chaseer | Chanson de Noces | Ar Vinourez ► |
* Me ’meuz choajet eunn dous, ho ! ia, pell mad ouz ein,
* Me ’meuz choajet eunn dous, ho ! ia, pell mad ouz ein,
* Me ’meuz choajet eunn dous, ho ! ia, pell mad ouz ein ;
* N’e ket eur vrao plijout ra d’ein.
# Chansons et danses des Bretons/Bal (12)

| ◄ Bal | Bal | Passe-pied ► |
# Pempet quevren - An decvet Chabistr

| ◄ An navet Chab. Var ar gonsiderationou pere a so propr evit renouveli hon resolutionou mad | An decvet Chab. Ar gonsideration guenta peguen excellant ha peguen dîn e hon ene | An unnecvet Chab. An eil consideration : peguen dîn ha peguen excellant eo ar vertuziou ► |
COnsiderit peguen nobl ha peguen excellant e hoc’h ene pehini e deveus un entendamant, hac a ene non pas hepquen ar bed-mâ pehini a ellomp da velet, mæs a ene c’hoaz penaus ez eus Elez hac ur Barados, a ene penaus ez eus un Doue meurbet souveren ha mad, hac oll-c’halloudus, a ene penaus ez eus un eternite, hac a ene ouzpen petra so propr ha convenabl evit beva ervat er bed-mâ evit erruout e compagnunez an Elez er Barados, hac evit jouissa eternelamant eus a Zoue.
Hoc’h ene e deveus ouzpen ur volontez toutafæt nobl, pehini a ell caret Doue ha ne ell quet e gassaat ennâ e-unan. Sellit peguer generus ha peguen dîn e ho calon ; hac ec’his na ell ar guenan en em arreti var netra gorrompet, nemet var ar fleurachou, evelse ivez ho calon ne ell beza e repos nemet e Doue hepquen, ha netra grouet ne ell e c’hontanti. Grit hardimant affliction var an amusamanchou violanta, pere a occupe muia quent ho calon, ha jugit e guirionez hac ii na doant quet leun a inquietud, a chagrin, a songesonou hac a sourciou importun ha cheinus etoues pere oa miserabl ho calon baour.
Allas pa red hor chalon varlerc’h an traou crouet, e za gant un hast bras, o sonjal e c’halle contanti e desirou ganto ; mæs evel ma int atrapet ganti e vel ervat e commanç adarre da zesirout un dra-all ha ne deus netra evit e c’hontanti : rac ne fell quet da Zoue e caffe hor c’halon andret ebet a guement ma c’halle en em reposi varnezâ, quen nebeut hac ar goulm sortiet eus a Arc’h Noë, evit ma tistroi da gaout e Doue peveus a hini e sortiet. O pebez quenet a natur a so en hor c’halon-ni ! ha p’evit tra eta e dalc’him-ni a enep e meno da servicha d’an traou crouet ?
O va ene caer, a dleit-hu da lavaret, te a ell entent Doue, e garet hac e zesirout ; pe a dra en em amusi-de gant disteroc’h tra ? te a ell esperout an etemite eürus, pe a dra en em amusi-de gant ur moment ? unan eus an displijadurezou en deoue ar map prodig oa guelet penaus, hac èn o c’hallout quent beva dilicat ouz taol e dat, ne zebre nemet ouz laouer ar moc’h. O va ene, capabl out da jouissa eus a Zoue ; maleur dit mar en em gontantez gant bianoc’h eguet Doue. Gortoit cals oc’h ene var ar gonsideration-mâ, ha represantit dezi penaus ez eo eternel ha din eus an eternite, ha sivit e c’halon hac e couraich evit ar sujet-se.
# Pempet quevren - An daouzecvet Chabistr

| ◄ An unnecvet Chab. An eil consideration : peguen dîn ha peguen excellant eo ar vertuziou | An daouzecvet Chab. An drede consideration var an exempl eus ar Sent | An trizecvet Chab. Ar bedervet consideration var ar garantez en deveus Jesus-Christ evidomp ► |
COnsiderit exempl ar Sent eus a bep-seurt ; petra n’o deveus-ii quet great evit caret Doue hac evit beza devot dezàn ? Sellit ar Verzerien peguer ferm oant en o resolution, pebez tourmanchou n’o deus-ii quet gouzanvet evit derc’hel-mad dezi ? mæs ispicial ar Verzereset gaër ha florissant-se guennoc’h ha splannoc’h eguet ar fourdilis e purete, ruzzoc’h ha flammoc’h eguet ar rosen e carantez, darn da zaouzec vloaz, darn-all da drizec, da bemzec, da uguent ha da bemp bloaz varnuguent o deveus gouzanvet mil seurt merzerenti quen eguet renonç d’o resolution, non pas hepquen er pez a apparchant ouz ar Feiz, mæs c’hoas er pez a apparchant ouz an devotion ; darn o soufr ar maro quent eguet quitaat ar virginite, re-all quent eguet paoues da servicha ar re affliget ha da gonsoli ar re dourmantet ha da sebelia ar re dremenet eus a vuez ar bed-mâ. O va Doue, pebez fermete en deveus disquezet ar sex fragil eus ar merc’het en hevelep occasionou-se !
Sellit ouz an niver bras a Sent-all pere ne dint quet bet merzeriet evit guir, mæs a so bet fidel da Zoue en despet d’ar c’hic, d’ar bed ha d’an drouc-speret. Pe gant quement a gouraich o deveus-ii dispriget oll gontantamant ar bed-mâ ! Peguer ferm int-ii bet en o resolutionou mad ! netra n’en deveus gallet o dispega diouto, ar resolutionou-se a guemerent hep reservation hac e talc’hent mad dezo hep exception. Pebez admiration eo clevet Sant Augustin o conta evit e Vam Santes Monica ! pe gant fermete e deveus-hi pourchuet an dessein pehini e devoa antreprenet da servicha Doue en he friedelez hac en amser ma chomas intanves ! ha Sant Jerom petra na lavar-èn eus e verc’h spirituel Santes Paula : pe etouez peguement a adversiteou, pe etouez peguement a accidantou hac a inconvenianchou a bep-seurt na d’eff-hi quet bet en em gafet ? mæs petra na raimp-ni quet diouz exemplou quen excellant, pere o deveus leset gueneomp ar Sent-se ; tud oant eveldomp, evit ar memes Doue hac evit ar memes vertuziou e labourent hac e reant ar pez a reant ; perac ne raimp-ni quet quement-all en hor c’hondition hac hervez hor vocation, evit derc’hel mad d’hor resolution guer ha d’ar brotestation santel pehini hon eus great da gundui ur vuez devot ?
# Pempet quevren - An eizvet Chabistr

| ◄ Ar seizvet Chab. Examen var an affectionou hac an inclinationou eus hon ene | An eizvet Chab. Affectionou peautramant actou pere a ranquer da ober goude an examen | An navet Chab. Var ar gonsiderationou pere a so propr evit renouveli hon resolutionou mad ► |
GOude beza consideret douçamant hac a doug ho cam peb poent eus an examen, ha guelet pe e stad ema hoc’h ene e quènver peb hini, e teuot neuse d’an affectionou er fæçon-mâ.
1. Trugarecait Doue eus an nebeudic amandamant pehini ho pezo cafet en ho puez abaoue ho resolution, hac anavezit penaus eo e drugarez hepquen eo e deus great enoc’h hat evidoc’h an amandamant-se.
2. En em humiliit cals dirac Doue, o c’hanaout ervat penaus ma n’hoc’h eus quet avancet nemeur, n’e de nemet dre ho faut ; abalamour na douc’h quet bet fidel, courachus ha ferm da heul an inspirationou, ar sclerigen, hac ar mouvamanchou mad en deveus roet deoch en oræson hac en occasionou-all.
3. Protestit dezàn er meulot da jamæs eus ar graçou hac an oll madelez en deveus exercet en hoc’h andret, evit ho tenna eus ho coual inclinationou d’an nebeudic amandamant-se.
4. Goulennit pardon ountâ eus an infidelite hac an ingrateri hoc’h eus bet e quènver e chraçou hac e vadelez.
5. Offrit dezâ ho calon evit ma en em rento mæstr anezi toutafæt.
6. Supliit-èn d’ho renta fidel antieramant dezâ hivisiquen.
7. Goulennit sicour ouz ar Sent, ouz ar Verc’hes Sacr, hoc’h Eal Gardien, ho Paëron pe ho Maerones, Sant Joseph hac ouz ar re-all ma hoc’h eus devotion dezo.
# Pempet quevren - An navet Chabistr

| ◄ An eizvet Chab. Affectionou peautramant actou pere a ranquer da ober goude an examen | An navet Chab. Var ar gonsiderationou pere a so propr evit renouveli hon resolutionou mad | An decvet Chab. Ar gonsideration guenta peguen excellant ha peguen dîn e hon ene ► |
GOude beza great an examen, ha beza conferet mad gant ur C’honducteur dîn var an deffautou pere ho pezo cafet en ho comportamant, ha var ar moyenou da remedia outo, e quemerrot ar gonsiderationou pere a so amâ varlerc’h, och ober unan bemdez eguis ur veditation, hac oc’h implija enni an amser eus hoc’h oræson, ha quemense ato gant ar memes fæçon evit ar breparation hac an affectionou, peveus a hini ez ouc’h en em servichet er meditationou pere a so er Guevren guenta eus al lêvr-mâ : oc’h en em lacat abarz peb-tra e presanç Doue, hac oc’h implori e c’hraç evit en em founti ervat en e garantez santel hac en e servich.
# Ul Lac’heres he Bugel

| ◄ Glaoudina ar Gac | Ul Lac’heres he Bugel | Margodig Gillard ► |
Me ’zo merc’h un hostizes a barous Lanmerin, Am eûs bet er bloaz-man ur bugel, siouas d’in !
 Am eûs bet ur bugel, hag am eûs-han lac’het, Indan jijenn ar groaz am eûs-han bet laket.
 Un ijenn, gant he droad, ’n eûs hen disoloët, Na ioulle ket Doue e kuzjenn ma fec’het.
 Balamour ma oann merc’h un tavarnier pinvik, Me ’oa karet gant ann holl, ha nobl ha pinvidik.
 Mouchouero à la mod, koefo dantelezet ; Brema, ’n finn ma buhe, un hinvis rousinet !
 Me ’m eûs tapet ma mab, hen laket ’n ur baner, Laket war goupl ma brec’h, hag êt gant-han en kêr :
 — Demad, aotro ’r barner, hag aotro ’l lutanant, Setu ma bugel ganen, ha ma c’horf ama presant :
 Me ’m eûs lac’het ma mab, hen laket ’n ur baner, Da glewet ma jujamant, hag iwe ma mizer.
 Setu ama ma mab, aotro al lutanant, Grêt justis war ma c’horf, pa ’z on ama presant !… . . . . . . . . . . . . . . . . . . . .
 Menec’h ar gouvent c’hlaz ha breudeur Sant Franses, Ar re-se ’selle piz, pa oant euz ma c’hoves :
 — Kouraj, ’me-z-he, ma merc’h, hag as pe lac’het kant, Hec’h i d’ar barados brema soudenn vatant ;
 Komer fians en Doue hag er Werc’hes Vari, Hag as pe lac’het kant, d’ar baradoz hec’h i !… . . . . . . . . . . . . . . . . . . . .
Kanet gant Mari-Job Kado, Plouaret — 1847.
# Un den touchet dre garantez ouc’h Jesus

Oberennoù damheñvel pe handelvoù all zo ivez, gwelout Trede-varnuguent Cantic. Var at mêmès sujet.
| ◄ Ælez an Eê, deut d’an douar | Un den touchet dre garantez ouc’h Jesus | E tal ho Croas, leun a anquen ► |
* Un den touchet dre garantez ouc’h Jesus,
* Maro er Groas evit an den pec’heur,
* O ! emezàn, va faut-me so eürus,
* P’e deus un Doue evit reparateur.
* Ha possubl ve, va Zalver, ha va buez,
* E veac’h maro evit hor pec’hejou,
* Ha n’hor be quet ouzoc’h an anaoudeguez
* A veritit dre ho mad-oberou !
* Sell, den mechant, staguet er groas e vemprou,
* E c’hoad scuillet evit dont d’az c’hoalc’hi ;
* Sell peguement a boan hac a dourmanchou
* En deus souffret evit da saveti.
* E dourmanchou ne dint quet cuzet ouzit,
* Dreizo ar mein zo bet en em fraillet ;
* Hac én ouy-je souffr quent evit da c’hounit ?
* Ha c’hoas e zout ingrat ounta bepret.
* Te vel maro an Doue en deus da grouet,
* Dre da grimou te zo bet e voureo,
* Ha c’hoas ne deo morse da galoun touchet ;
* Qent-se ne res nemet pec’hi bep tro.
* O ! va Jesus, grit eta, ni ho suppli,
* Ma vezo leun hor c’haloun a regret ;
* Rac ma zoump deut quen terrupl doc’h offansi,
* Ha ma zoump bet quer criz, en oc’h andret.
* Ar bed zo deut rac ho maro da grena ;
* Grit ma creno gant queuz hor c’halonou,
* Ha gant ar vein grit ma teuint d’en em ranna,
* Pa zoump, siouas ! quiriec d’ho tourmanchou.
* Cunduit pelloc’h, va Zalver, va c’hamejou ;
* Pardounit deomp an amzer tremenet ;
* Na bermetit e tistroemp d’hor pec’hejou ;
* Grit dre ho craç m’ho servichimp bepret.
* Fizyanç hon eus, va Doue, en ho madelez,
* P’oc’h eus quement anduret evidomp,
* Ne glasquit quen nemet ober trugarez ;
* Ennoc’h eta ebquen ec’h esperomp.
* Evidoc’hu ebquen ec’h abandounomp
* Vaniteou ar bed faos ha tromplus ;
* Dec’hu ebquen, va Jesus, en em roomp,
* Dreizoc’h en Eê ra vezimp oll eürus.
# Un desir bras d’en em unissa gant hor Salver

Oberennoù damheñvel pe handelvoù all zo ivez, gwelout Navet-varnuguent Cantic. Evit elumi en hor c’halon un desir bras d’en em unissa gant hor Salver, dre ar Gommunion ha Deut, va Doue, leun a vadelez.
| ◄ Un drede seurt actou quent ar gommunion | Un desir bras d’en em unissa gant hor Salver | Evit excita da garet Jesus ► |
Un desir bras d’en em unissa gant hor Salver dre ar gommunion, ha quercouls evit communia spirituellamant. Var an ear gallec : Des enfarinés, ou Pense, mortel, à t’y résoudre.
DEut, va Doue, leun a vadelez, Deut ha na tardit quet re hir
Da satisfia d’am desir
Dre an douçder eus ho carantez. Dec’h hu epquen, va Jesus, oun, Bezit ar mestr eus va c’haloun. An eûrusdet eveus ho presanç
A ra va laouenidiguez ; N’em eus nemet tristidiguez, Pa souffran pell-amser hoc’h absanç. Dec’h-bu, etc. Petrabennac a ouffen da ober
Evit clasq aesa va speret, Diez en em gafo bepret, Ma na vezit guenen, va Salver. Dec’h-hu, etc.
Ar bed gant guement a bresanto A vad, a blijadur, a c’hloar, Allas ! va Jesus, c’houi er goar,
James heb d’hoch-hu n’em c’hontanto. Dec’h-hu, etc. Ia nôz, deiz hep-d’occ’h, va Doue, N’em eus nemet poan ha chagrin ; Quement so tout a zisplij d’in, Ma oa repos enoc’h va ene. Dec’hu, etc. Ar vuez oc’h hac an hent guirion. A gundu d’ar guir eûrusdet,
Rac se’ta hep d’hoc’h p’en andret
E caffen ma consolation ? Dec’hu-hu [sic],etc. Na dardit quet eta davantaij Da zont dre ar gommunion Da rejouissa va c’halon, Ha distroit prest ouzin ho pisaij. Dec’h-hu, etc. Hastit, va Jesus, va barados, Hastit affô dont em ene ; Deut, ma ho carin mui a-se, Deut, ha n’am lesit mui d’ho cortos. Dec’h-hu epquen, va Jesus, oun, Bezit ar mestr eus va c’haloun. Amen.
# Un Doue a deu da barlant

Oberennoù damheñvel pe handelvoù all zo ivez, gwelout Cantic evit digor ar Mission, ar Jubile pe ar Retret.
| ◄ Deut, Speret-Santel, eus an Eê | Un Doue a deu da barlant | Me meus preparet ur Banquet ► |
* Un Doue a deu da barlant ;
* Pebez bonheur, Christenien !
* Deut oll d’er selaou prontamant ;
* Ho calon eo a c’houlen.
* Tostaït buan, pobl fidel,
* Deut oll......deut d’ar Mission :
* Ho Salver a deu d’ho quervel
* Evit ho conversion.
* Evit eur Jubile.
* Tostaït buan, pobl fidel,
* Deut oll......deut d’ar Jubile :
* Ho Salver a deu d’ho quervel ;
* Deut da receo ho Toue.
* Evit eur Retret.
* Tostaït buan, pobl fidel,
* Deut oll eta d’ar Retret :
* Ho Salver a deu d’ho quervel
* Evit ho renta parfet.
* En eur stad horrubl ha mezus
* Dre ar pec’het oc’h rentet ;
* Mes gant Doue trugarezus
* Amâ ni zo cunduet. Tostaït.
* Varnoc’h oll souden e vrillo
* E sclêrigen a nevez ;
* En ho calon ec’h alumo
* An tân eus e garantez. Tostaït.
* Gant ar pec’het iffam re bell
* Oc’h bet, siouas, chadennet ;
* Grit eta un effort santel
* D’e guittât evit bepret. Tostaït.
* Renoncit da bep tromplerez,
* Ha da bep division ;
* Retablissit en ho touez
* Ar peoc’h hac an union. Tostaït.
* Ar blasphêmou, al leoudouet
* Gant horrol a evitot ;
* E plaç al luxur milliguet,
* Ar burete a garrot. Tostaït.
* Ar gourmandis oll evitit,
* Ar blijadur criminel ;
* Pelloc’h, Christenien, ne zongit
* Nemet er vuez eternel. Tostaït.
* Chenchit prontamant a vuez,
* Gouelit var ho mizeriou ;
* Renoncit oll d’ho fallentez,
* Pa ordren deoc’h hon Autrou. Tostaït.
* Pebes bonheur incomparabl
* D’an den touchet a galon,
* A renonç d’e stad miserabl
* Gant eur guir gontricion ! Tostaït.
* P’eur ec’h arruo, va Doue,
* Ur chenchamant quen eürus ?
* P’eur e renot en hon ene,
* Dre ho craç oll galloudus ?
* Eus hor c’halonou caledet,
* Distrugit ar yenien :
* Deut d’hor goalc’hi eus pep pec’het
* E sourcen ar binigen.
# Eil loden — XXI.

| ◄ Ar vugale er gatedral o chilaou ar c’hardinal Logne | Ar vugale o tistrei eus an iliz-veur hag o saludi ac’hanomp | Eur rumm bugale all e sal an Hortikultur. — Eskob Sant-Brieg hag ar c’hardinal Logne o komz oute ► |
Pemp heur hanter ê pe dost, ’benn ma teu ar vugale e-mêz eus an iliz-veur. Evit o gwelet êzetoc’h (rak distro ec’h omp eus Park al loened iskis), e chomomp en hon gwetur : uhel ê hag, e tu hont da ze, pozet ê elec’h ma tle tremen al loden vrasan eus hon foblig.
Seder int ha lorc’h enne o tougen eun draig bennak, pe drapo, pe c’houriz, pe lieten, pe rozen, eun dra hag a ziskoe o c’harante evit Jezus-Krist, ar Werc’hez hag an Tad Santel ar Pab. N’int ket reizet ken evel ma oant er prozision : kerzet a reont a strollado, ha buanoc’h. Kanan n’o deus ken d’ober, na ken nebeut delc’hen o zeod liammet. Ha gwell a ze. Anez, ne vijemp ket bet saludet gante evel mac’h omp bet.
A-boan eo d’ê bean gwelet soudanenno en hon gwetur, m’o deus anaveet beleien gatolik deut a ziavêz, ha ma krogont da hopal eus o gwellan : « hourrah ! hourrah ! » O mouezio skiltr ha lemm a droc’h d’imp hon diskouarn. Ne reont koulskoude nemet kriski hon levenez ha lakat anomp da huchal evelte. Er memes doare e respont dre finv hon zôko hag hon mouchouero d’o re, Pa ve tavet eur vanden, e stag eun all gant an dourni. Ha ret d’imp, n’eus ket da laret, ober evelte. Peadra d’hon skwizan, e seblantfe. Klemm ebet eus hon feurz koulskoude, nemet pac’h int tremenet oll, pa n’an neus ken hon c’horzailhen hag hon divrec’h da labourat : evel melkoni a zantomp neuze.
C’hoant ganimp da hadtanva eun hevelep dudi, e laromp d’on zoucher mont war rôk dioustu, ha kemer ru Victoria, elec’h e sonjomp n’ê ket diviet c’hoaz an neuden a ra ar vugale gatolik ’n eur vont war o c’hiz.
Mad hon deus grêt : bandenno anê ac’h a war droad, kemeret gante an daou drotouer, Mes o lezel a reomp war hon lerc’h, dre ma kerz hon c’hezeg d’an troat. N’ê ket avat hep bean saluded gant o hourrahio ha gant o c’halapousenno.
Ar pez a lak ar muian a stad ennomp, eo eur strollad plac’higo a zo pignet war lein eun omnibus hag ac’h a eun tammig en hon rôk. O vean m’he deus o gwetur ar memes herr hag hon hini, e heuilhomp anê betek Charing-Cros, epad eur c’hart-leo d’an nebeutan. Ac’hanta ! e keit-se n’o deus ket paouzet da hinjal o mouchouero evit hon bonjouri : ·petra hon dije grêt ni hon-unan nemet respont d’ê gant hon re ? Hen ober a reomp gant kalon, daoust petra a c’hallje an dremenerien kaout da laret diwar-ze. Biskoaz kemend-all n’o devoa gwelet : mes biskoaz n’o devoa gwelet soudanenno en o ruio, na gwelet kement a gatoliked eus an oll vroio, c’hoant d’ê d’en em anaveout ha d’anzav dirak an oll en em garont evel breudeur.
Oh ! n’int ket feuket o welet kement-se : a-bell ac’hane. ’N eur vouzc’hoarzin e sellont ouzimp. Kentoc’h ê dougen anvi d’imp a reont, ha seblantout a reont laret an eil d’egile ar pez a lare ar baianed pe ar Judevien ’n eur welet ar gristenien gentan : « Sellet pegement en em garont. »